《夜泊武昌城下》
明代·蓝智

苍山斜枕汉江流，自古东南重上游。巫峡秋声连戍角，洞庭月色在渔舟。

白云黄鹤悠悠思，落木啼乌渺渺愁。独夜悲歌形胜地，灯前呼酒看吴钩。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。